Ribe Stifts Adresseaviser, 1845-08-20
Udenlandske Efterretninger. Tydskland. Senere Beretninger og Begivenhederne i Leipzig d. 12. Aug, stemme i det Væsentlige overeens med det sidst Meddelte. Folkemængden var, efter at Pladsen ved Hotellet var rømmet, bleven advaret om at drage bort, hvorpaa de Militære fik Ordre til at holde sig færdige; men da Tumulten ikke ophørte blev givet Signal til at fyre. Det er imidlertid vist, at kun de Nærmeststaaende kunde høre Advarslerne, men kun Faa forstode Signalerne og der skeete Jntet for at advare de Fjerntstaaende. Det er ligeledes vist, at Skuddene kun traf Folk, om hvem man ikke kan antage, at de havde taget Deel i Uordenerne. Hvad man burde have gjort strax, næmlig ladet slaa Generalmarsch, skete først bagefter, da Gemytterne vare blevne endnu mere opbragte ved den grusomme Forholdsregel. Befalingen til at fyre skal være udgaaet fra Prindsen selv, som gav Oberst Butlar Ordre dertil; men denne, en meget human Mand, gjorde Prindsen Forestillinger om at afstaa derfra. Da skal Prindsen have aflagt sit Baand som Overbefalingsmand for Kommunalgarden og derefter i Egenskab af Armeens Generallieutenant have gjentaget befalingen, som nu udførtes af Oberst Susmilch. Den 14. Aug. læstes paa Gadehjørnerne en Opfordring til en Forsamling af de Studerende, af hvilke indfandt sig 6-700 og maaskee tre Gange saamange Borgere. Forhandlingerne gik ud paa, hvilke Midler, der stode til det Almindeliges Raadighed for at tilveiebringe en Forsoning i Anledning af det udgydte Borgerblod samt Garanti for at slige Voldscener ikke kunne finde Sted oftere. En Deputation blev afsendt til Stads raadet. En Hr. R. Blum foreslog, at hele Forsamlingen skulde gaae stille og alvorlig til Torvet og der oppebie Stadsraadets Svar, dette blev antaget, og Mængden, der bestandig tiltog, satte sig i Bevægelse under den høitideligste Taushed, som om det var et Ligtog. Da det imposante Tog havde naaet Torvet formanede Hr. Blum til Rolighed og Orden, og Deputationen blev afsendt med, blandt andre, følgende Fordringer: at det alene overlodes Kommunalgarden at holde Orden i Staden; at en Garnisonvexel maatte finde Sted og Skytterne, der havde udgydt Borgerblod, aldrig maatte vende tilbage til Leipzig; at en streng Undersøgelse maatte foretages baade mod Urostifterne og, uden Persons Anseelse, mod dem, der havde givet Anledning til Blodsudgydelsen; at de Dræbtes Begravelse maatte finde Sted høitideligt og offentligt &c. Statsraadet gav paa disse Fordringer et beroligende og indvilligende Svar. De Studerende forenede sig med Kommunalgarden om at vedligeholde Orden og Rolighed. Stadsraadets Svar blev modtagen med Tilfredsheds-Yttringer, og derefter skiltes man roligen ad. Stadsdeputeret Kollegiet indsendte senere til Kongen en Adresse, hvori det anmoder om, at en streng Undersøgelse mod Alle i denne Sag Jndviklede, uden Hensyn til Person, maatte foretages. Anledningen til den i Sachsen herskende Misstemning synes en Bjendtgjørelse af 17. Julii nærmest at have givet. Denne Bekjendtgjørelse, der næppe har været veloverveiet for den udkom, lagde pludseligen den sachsiske Forfatnings Samvittighedsfrihed og Reformationens Frihed i Lænker. Dette var en ufordragelig Følelse, som gav sig tilkjende overalt i Bladartikler og i Petitioner og at Bekjendtgjørelsen maatte kaldes tilbage, ja den høieste kirkelige Autoritet efter Ministeriet har endogsaa protesteret mod den. J Leipzig skulde nu Prinds Johanns Nærværelse give Anledning til Misfornøielsens Udbrud. Han kan vel ikke siges at have direkte Deel i Ministrenes Foranstaltning; men han er bekjendt som en streng romersk Katholik, og den tydsk katholske Bevægelse kan Jntet vente sig af ham, hvis Yttringer i denne Retning har bidraget meget til at fravende ham Folkets Hjærter; den offentlige Stemme er imod ham, og efter Begivenhederne d. 12. vil den visseligen være det hans Levetid. Hvad der karakteriserer hele Bevægelsen er, at under Pib ning, Skrig, Hotellets Vindvers Klirren a. istemtes pludseligt fra Tusinders Struber: Vor Gud han er saa fast en Borg." Blandt de Dræbte er en Privat=Lærd, Fader til 5 Børn. Dagen efter stode Folk i Kredse omkring de blodige Spor paa Jorden, og man skrabede Sandet tilside, som skulde skjule dem. "Gud forbyde, at en saadan Sæd maa komme op yttres i en Artikel fra Leipzig.